AHİK sədri sözünə davam edərək bildirdi ki, Azərbaycanda iqtisadi proqramlar uğurla icra olunur. Respublika Prezidentinin rəhbərliyi ilə ölkədə ciddi iqtisadi nailiyyətlər əldə edilir. Bunun nəticəsində də ölkədə sosial problemlərin həll olunması üçün daha çox vəsait ayrılır. Yoxsulluq həddi qısa müddətdə 49%-dən 9%-ə enmişdir. Bir milyona yaxın yeni iş yeri açılmışdır. Ümumdünya qlobal böhranlar şəraitində belə ölkəmizdə əməkhaqları artırılır.